Қыз алып қашқандарға жаза күшейе ме?
"Қыз алып қашқандарға жаза күшейе ме?" | "https://abai.kz/post/181361"
TITLE: Қыз алып қашқандарға жаза күшейе ме?
URL: https://abai.kz/post/181361
META: "Қыз алып қашқандарға жаза күшейе ме?" | "https://abai.kz/post/181361"
DATE: 15.03.2024
AUTHOR(s): Abai.kz
TOTAL WORDS: 162
TEXT: Қазақта тамырын тереңінен алатын дәстүрлер көп. Әрбір салт-дәстүрдің өз заманына сай мән-мағынасы бар. Олардың ұрпақтан-ұрпаққа қалып бізге жеткенінен бөлек, жетпегені қаншама. Солардың бірі – қыз алып қашу. Бүгінгі өтіп жатқан құрылтайда Президент қыз алып қашуды, көп әйел алуды ұлттық дәстүр санап, ел ішінде дәріптегісі келетіндерді қолдамайтынын білдірді. «Елімізде қыз алып қашуды, көп әйел алуды ұлттық дәстүр санап, ел ішінде дәріптегісі келетіндер бар. Бұл – мүлдем ақтауға болмайтын заңсыздық, қараңғылық, тіпті, масқара тірлік. Өркениетті қоғамда әр азаматтың абыройы, құқығы және бостандығы баға жетпес құндылық болуы керек. Сондықтан мұндай ақылға сыймайтын әрекеттерді қатаң сынға алу жеткіліксіз. Оған құқықтық баға беріліп, біржола тосқауыл қойылуға тиіс. «Дәстүрдің озығы бар, тозығы бар». Ата жолын сақтаймыз десек, ғасырлар бойы бабаларымыз ұстанған асыл дінімізді сақтайық. Дәстүрлі ислам – халқымыздың ұлттық бірегейлігін танытатын басты құндылықтың бірі. Біз оны берік ұстану арқылы экстремизмге және кертартпалыққа қарсы тұра аламыз. Жұртымыздың өзіне ғана тән ерекшелігі бар. Біз осы мәдени кодымызды сақтап, бабалар жолымен жүруіміз керек», – дейді Тоқаев Атырауда өткен Ұлттық құрылтайда. Abai.kz
